
Metodický list

Denná téma: Chlieb, pečivo, obilniny, cestoviny
	Cieľ, zameranie aktivity
	Zozbieranie a vytvorenie kuchárskej knihy  múčnych receptov „Jedlá našich starých mám“

	Vyučovací predmet, ročník, téma vyučovacej hodiny
	Informatika 7. ročník, informatika 8.ročník
Práca s informáciami, práca s Wordom, práca s IKT

	Pomôcky
	Počítač a internet, tlačiareň, viazačka dokumentov

	Príprava
	Žiaci 7. a 8. ročníka ovládajú prácu s Wordom – vkladanie obrázkov a formátovanie textu, vkladanie obsahu do dokumentu,  vyhľadávať a triediť informácie z internetu. 

	Postup/realizácia
	V úvode hodiny som viedla motivačný rozhovor o tom, aké jedlá majú žiaci radi, čo doma najčastejšie varia a či poznajú aj tradičné slovenské múčne jedlá. Po rozhovore žiaci dostali úlohu vyhľadať na internete jeden tradičný recept, v ktorom boli použité chlieb, obilniny, cestoviny, spracovať ho spolu s obrázkom vo Worde. Po ukončení tejto časti sme v skupine zhodnotili a vybrali recepty, ktoré sme zaradili do finálnej verzie kuchárskej knihy. V závere sme recepty vytlačili a zviazali.

	Zhrnutie
	Žiaci sa oboznámili s webovými stránkami, kde si môžu v budúcnosti nájsť, vyhľadať recepty. Získali vedomosť o tradičných slovenských múčnych jedlách, ich príprave a regionálnych obmenách.

	Prílohy
	2 fotografie kuchárskej knihy

